Peterborough

Dinas yn Swydd Gaergrawnt, Dwyrain Lloegr, yw PeterboroughBritish Place Names; adalwyd 6 Gorffennaf 2020 (Cymraeg: Trebedr).Geiriadur yr Academi, Peterborough  Fe'i lleolir mewn ardal ddi-blwyf yn awdurdod unedol Dinas Peterborough. Saif ar Afon Nene, 119 km / 74 o filltiroedd i'r gogledd o Lundain.

Yng Nghyfrifiad 2011 roedd gan ardal adeiledig Peterborough boblogaeth o 161,707.City Population; adalwyd 12 Gorffennaf 2020

Hanes
Tan 1888 gweinyddwyd Peterborough gan swyddogion y ddinas (Marcwis Caerwysg, ceidwad y rholiau, ynadon ac uchel feili a benodwyd gan ddeon a chapidwl yr eglwys gadeiriol) yn annibynnol o Swydd Northampton. Yn sgil Deddf Llywodraeth Leol 1888, gwnaethpwyd y Soke of Peterborough yn sir weinyddol ar ei phen ei hun. Roedd yn sir fechan o ran poblogaeth, felly fe'i hunwyd â Swydd Huntingdon yn 1965 i greu sir newydd Huntingdon and Peterborough. O 1974 tan 1998, pan grewyd yr awdurdod unedol Dinas Peterborough, roedd y ddinas yn cael ei gweinyddu fel rhan o Swydd Gaergrawnt, ac mae'n dal yn rhan o sir seremoniol Swydd Gaergrawnt.

Mae yna enghreifftiau o bapurau newydd Cymraeg yr 19g lle cyfeirir at y dref fel Trebedr neu Caerbedr, yn bennaf yng nghyd-destun yr esgobaeth.

Adeiladau a chofadeiladau
Amgueddfa Peterborough
Eglwys gadeiriol (gyda'r bedd Catrin o Aragon a bedd Mari I, brenhines yr Alban, cyn i'w mab ei symud i Abaty Westminster
Flag Fen
Guildhall
Tŵr Longthorpe

Pobl o Beterborough
John Clare (1793-1864), bardd
Henry Royce (1863-1933), peiriannydd
Paul Nicholas (g. 1945), canwr ac actor

Gefeilldrefi
 - Viersen
 - Forlì
 - Bourges
 - Alcala de Henares
 - Vinnitsa

Cyfeiriadau

Categori:Dinas Peterborough
Categori:Dinasoedd Lloegr
Categori:Trefi Swydd Gaergrawnt